hu de hu hu hu hu hu en hu hu sk hu fr hu en hu en hu it hu tr en hbs_lat hu hu hu hu hu hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu pl en hu hu hu et hu hu hu en en hu fr ru de en en th hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en ar az uz lt ru bg ca hbs_lat de es et fi fr he hbs_lat hy it ja ka ko cs lt lv ru en be nl nb nb it pl pt ro ru en hbs_lat sv tr fy uz zh hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2021. február 13.
Ugrás a navigációhoz Ugrás a kereséshez
A Kino (cirill betűkkel: KиHo, gyakran csupa nagybetűvel írva) az 1980-as évek egyik legjelentősebb orosz rockzenekara volt.
2.2 Válogatások és demófelvételek
Az együttest az orosz-koreai származású Viktor Coj, Alekszej Ribin és Oleg Valinszkij alakította 1981 nyarán Leningrádban (ma Szentpétervár), a Szovjetunióban. A zenekar eredeti neve ГapиH и Гипepбoлoиды (Garin i giperboloidi, Garin és a hiperboloidok) volt, és kezdetben punkzenét játszott. A nevet Alekszej Tolsztoj Garin mérnök hiperboloidja című, 1927-ben megjelent tudományos-fantasztikus regénye ihlette.
Egy évvel később, miután Valinszkij elhagyta a zenekart, az együttes Kinóra (kиHo: ’mozi’ oroszul) változtatta a nevét. Mivel a Szovjetunióban a rockzene ebben az időben „szovjetellenesnek” számított, a Kino a többi rockzenekarhoz hasonlóan félhivatalos, underground klubokban és zenészek magánlakásán (úgynevezett kvartirnyikokban) lépett fel.
1982 nyarán látta meg a napvilágot a Kino első, 45 című nagylemeze. A címben szereplő szám eredetileg a lemez percekben mért hosszára utalt, bár az albumról első megjelenésekor egy dal lemaradt. A felvételnél az Akvarium együttes tagjai is segédkeztek. A dalokban határozott politikai üzenet volt felismerhető. Az ЭлekTpичka (Elektricska, kb. HÉV) című felvételben egy férfi fenn ragad egy járaton, amely oda viszi, ahová nem szeretne menni. Az egyértelmű metafora miatt a dalt rövid időn belül betiltották. A lemez bolti terjesztéséről természetesen szó sem lehetett; nem hivatalos csatornákon, kézről kézre adták tovább.
1983 nyarán nézeteltérések miatt Ribin, az együttes gitárosa is távozott a zenekarból. Helyére az örmény származású Jurij Kaszparjan került. Coj és Kaszparjan Alekszej Visnyával közösen készítette el a 46 című demófelvételt.
1984-ben megalakult a Kino második változata. Tagjai: Viktor Coj (gitár, ének), Jurij Kaszparjan (gitár, ének), Georgij (Gusztav) Gurjanov (dob, ének) és Alekszander Tyitov (basszusgitár, ének). Tyitov korábban az Akvarium tagja volt, a Kinóban rövid idő után Igor Tyihomirov vette át a helyét.
Az igazi elismertséget az 1986-ban megjelent Hoчb (Éj) című album hozta el a Kino számára. A lemezről hat dal szerepelt a Red Wave: 4 Underground Bands from the USSR című amerikai válogatáson.
A peresztrojka beköszöntével az együttes az undergroundból kiemelkedve bekerült a szovjet zenei élet első vonalába. Az 1988-as Гpyппa kpoBи (Vércsoport) című lemez és a Coj főszereplésével készült Иrлa (Tű) című film népszerűségük csúcspontjára röpítette a zenekart. Két további lemez és sikeres turnésorozat következett.
1990. augusztus 15-én Viktor Coj Riga közelében autóbalesetet szenvedett, melyben életét vesztette. Az autóban volt a tervezett új albumhoz felvett éneksávokat tartalmazó kazetta is, mely épségben maradt. A zenekar többi tagja az éneksávokat felhasználva befejezte a Kino utolsó nagylemezét, amely 1990-ben, cím nélkül jelent meg. Teljesen fekete borítója miatt a rajongók körében elfogadott cím ЧëpHый aлbбoM (Fekete lemez).
Coj halála után az országban számtalan helyen jelentek meg „Цoй жиB!” (Coj él!) feliratok a falakon. Az Arbatszkaja állomást teljesen beborították a gyászoló rajongók üzenetei. A mondat még ma is fel-felbukkan a graffitik között.
HaчaлbHиk KaMчaTkи (Kamcsatka főnöke)[1] (1984)
ЭTo He любoBb… (Ez nem szerelem…) (1985)
Гpyппa kpoBи (Vércsoport) (1988)
ЗBeздa пo иMeHи CoлHцe (A Nap nevű csillag) (1989)
Cím nélkül, általában ЧëpHый aлbбoMnak (Fekete album) nevezik (1990)
↑ A Kamcsatka szó az orosz szlengben kazánházat is jelent (Coj egy kazánházban dolgozott).
HeизBecTHыe пecHи BиkTopa Цoя (Viktor Coj ismeretlen dalai) (1982)
ПocлeдHий repoй (Az utolsó hős) (1989)
ИcTopия эToro Mиpa (E világ története) (2000)
KoHцepT B Pok-Kлyбe (Koncert a Rock Klubban) (1985)
AkycTичeckий koHцepT (Akusztikus koncert) (1987)
A KиHo a MusicBrainz oldalain
Russmus - Kino Biography
Könnyűzenei portál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Kino&oldid=23568320”
Hivatkozás erre a változatra
Hogyan hivatkozz erre a lapra?
A lap utolsó módosítása: 2021. február 13., 13:00
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.